ນາຍົກລັດຖະມົນຕີ ລາວ ທອງສິງ ທຳມະວົງ ສິ້ນສຸດການຢ້ຽມຢາມ ຫວຽດນາມ ຢ່າງຈົບງາມ
ທ່ານນາຍົກລັດຖະມົນຕີ ສປປ ລາວ ທອງສິງ ທຳມະວົງ
ຢ້ຽມຂ່ຳນັບທ່ານປະທານປະເທດ ເຈືອງເຕີນຊາງ
(ພາບ: TTXVN)
ວັນທີ 18/7, ທ່ານນາຍົກລັດຖະມົນຕີ ສປປ ລາວ ທອງສິງ ທຳມະວົງ ໄດ້ເດີນທາງອອກຈາກຮ່າໂນ້ຍ, ສິ້ນສຸດການຢ້ຽມຢາມ ແລະ ເຮັດວຽກຢູ່ ຫວຽດນາມ ຢ່າງຈົບງາມ. ໃນໄລຍະຢູ່ຢ້ຽມຢາມ ຫວຽດນາມ ຕາມຄຳເຊີນຂອງທ່ານນາຍົກລັດຖະມົນຕີ ຫວຽດນາມ ຫງວຽນເຕີນຢູ້ງ, ແຕ່ວັນທີ 13 – 18/7/2015 ຄັ້ງນີ້, ທ່ານນາຍົກລັດຖະມົນຕີ ລາວ ທອງສິງ ທຳມະວົງ ພ້ອມກັບຄະນະຜູ້ແທນຂັ້ນສູງ ລັດຖະບານ ລາວ ໄດ້ເຂົ້າຢ້ຽມຂ່ຳນັບທ່ານເລຂາທິການໃຫຍ່ ຫງວຽນຟູ໋ຈ້ອງ ແລະ ທ່ານປະທານປະເທດ ເຈືອງເຕີນຊາງ, ເຮັດວຽກກັບນາຍົກລັດຖະມົນຕີ ຫງວຽນເຕີນຢູ້ງ, ພົບປະກັບທ່ານປະທານສະພາແຫ່ງຊາດ ຫງວຽນຊິງຮູ່ງ. ທີ່ການເຮັດວຽກຄັ້ງຕ່າງໆ, 2 ຝ່າຍໄດ້ແລກປ່ຽນຢ່າງເລິກເຊິ່ງກ່ຽວກັບສະພາບການຮ່ວມມືລະຫວ່າງ ຫວຽດນາມ - ລາວ ໃນໄລຍະມໍ່ໆມານີ້, ພ້ອມທັງພິຈາລະນາກ່ຽວກັບບັນດາທິດທາງການຮ່ວມມືລະຫວ່າງ 2 ປະເທດໃນໄລຍະຈະມາເຖິງ, ໃນນັ້ນມີການສົມທົບກັນຈັດຕັ້ງສຳເລັດກອງປະຊຸມຄັ້ງທີ 38 ຄະນະກຳມາທິການລະຫວ່າງລັດຖະບານ ຫວຽດນາມ - ລາວ ໃນທ້າຍປີ 2015 ຢູ່ ລາວ.
ໃນການຢ້ຽມຢາມຄັ້ງນີ້, ທ່ານນາຍົກລັດຖະມົນຕີ ລາວ ໄດ້ໄປຢ້ຽມຢາມ ແລະ ເຮັດວຽກຢູ່ນະຄອນ ດ່ານັ້ງ ແລະ ບັນດາແຂວງຄື: ກວາງນາມ, ກວາງຈີ້, ກວາງບີ່ງ, ດ້ຽນບຽນ ແລະ ເຊີນລາ.
(ແຫຼ່ງຄັດຈາກ VOV)